Tilos
<s>Tilos (grčki: Τήλος, talijanski: Piscopi, turski: İlyaki) je jedan od dvanaest otoka 
Arhipelaga Dodekanez u Egejskom moru u Grčkoj.</s>

<s>Karakteristike</s>

<s>Tilos leži u jugoistočnom Egeju, smješten između Nisirosa i Halkija, udaljen 209 nautičkih milja od Pireja i 48 n.m. od Rodosa.</s><s>Do Nisirosa ima 13 km, Halkija 18, Simija 34, a do turskog Poluotoka Datçi 20 km.</s>

<s>Ukupna površina otoka iznosi 63 km², a dužina njegove obale 63 km., on je pravi arhipelag u malom, jer se uokolo njega nalazi 16 otočića i hridi od kojih je najveći Antitilos leži udaljen 2 n.m..</s><s>Zajedno sa njima Općina Tilos ima 64.54 km².</s>

<s>Na Tilosu i svim otočićima uokolo koji su administrativno jedna općina (Dímos Tílou) ukupno živi 790 stanovnika.</s>

<s>Teren otaka je bazično kraški (pa ima puno spilja), brdovit a na pojedim dijelovima i planinski, tu leži najviši vrh Ai-Lias od 612 metara.</s><s>Mala plodna dolina Eristos u sredini otoka, koja se spušta do plaže Eristos predstavlja izuzetak.</s>

<s>Administrativni centar otoka Megalo Horio (241 stanovnika) leži na sjeverozapadu u relativno plodnoj dolini zbog brojnih podzemnih izvora.</s><s>On ima dva zaseoka Eristos i Agios Antonios koji je luka.</s>

<s>Najveće naselje i glavna otočka luka Livadia (484 st.) leži u dubokom zaljevu na istok, a njegov znatno stariji zaseok iz 15. vijeka Mikro Horio na brdu.</s>

<s>Historija</s>

<s>Historija Tilosa slična je drugim otocima Dodekaneza, naseljavali su ga različiti narodi od  Pelazga do Dorana, i vladali brojni vladari od Venecijanaca, Malteških vitezova do Osmanlija, pa je postao mješavina civilizacija.</s>

<s>Tilos je bio naseljen od neolita (8.-7. milenij pne.), o čemu svjedoče važni i impresivni paleontološki nalazi prahistorijskih surlaša.</s><s>Njihovi kosturi pronađeni su nakon iskapanja u spilji Karkadio.</s><s>Ostali arheološki nalazi dokazuju da su Krećani (Minojci), a kasnije i Mikenci živjeli na Tilosu, kao i na drugim dodekaneškim otocima.</s><s>Na otoku su živjeli i Pelazgi  to se može vidjeti iz pronađenih bedema.</s><s>Tokom 11. vijeka pne. otok su kolonizirali Dorani.</s>

<s>Za Herodota zlatno doba Tilosa bio je 7. vijek pne., jer je tad Tilini iz Gele kolonizirao Siciliju stanovnicima Tilosa i grada Lindosa sa Rodosa.</s>

<s>Tokom 5. vijeka pne.</s><s>Tilos je postao dio Atenskog Delskog saveza a nakon tog je postao zavisan od susjednog Rodosa sve dok nije došao pod vlast Antičkog Rima.</s><s>Bogatstvo arheoloških nalaza iz rimskog i ranokršćanskog perioda, svjedoče o tadašnjem blagostanju.</s>

<s>Negdje oko 350. pne. na Tilosu je rođena pjesnikinja Erinna, koja je opjevala svoj otok.</s>

<s>Prosperitet otoka trajao je sve do velikog potresa - 550., od tad Tilos je slijedio sudbinu Rodosa, sa kojim je bio ujedinjen.</s>

<s>Za Bizanta Tilos je zajedno sa Nisirosom, Kosom i Samosom bio dio Teme Samos.</s><s>Malteški vitezovi sa Rodosa naselili su se na otoku 1310. i obnovili (ili podigli) tri zamka koji i danas postoje.</s>

<s>Od 1552.</s><s>Tilosom vladaju Osmanlije, ali su mu dale izvjesnu autonomiju u zamjenu za porez.</s>

<s>Tilos je sjedinjen sa Kraljevinom Grčkom 1948.</s>

<s>Tilos je od nekadašnjeg importera električne energije, postao izvoznik jer je uz pomoć fondova Evropske unije podigao vjetroelektrane i solarne panele po krovovima kuća.</s>

<s>Transport</s>

<s>Tilos je povezan dnevnom brodskom linijom sa Rodosom.</s>

<s>Pogledajte i ovo
Dodekanez</s>

<s>Izvori</s>

<s>Vanjske veze</s>

<s>Municipality of Tilos</s>

<s>Otoci u Grčkoj
Dodekanez</s>

